26/11/2012 | Administración LocalMunicipal
Mugardos
Aprobación definitiva da Ordenanza fiscal núm.22, reguladora da taxa pola prestación do servizo público do Complexo Acuático Municipal Ares-Mugardos e instalacións anexas

Téndose desestimado polo Pleno da Corporación, en sesión ordinaria celebrada o día 13 de novembro de 2012, a reclamación presentada á aprobación inicialmente da ordenanza fiscal nº 22 reguladora da taxa polo servizo público do complexo acuático municipal Ares-Mugardos e instalacións anexas, aos efectos previstos no apartado 4 do artigo 17 do R. D. legislativo 2/2004 de 5 de marzo, procédese á publicación do texto íntegro da ordenanza para os efectos da súa entrada en vigor. En uso das facultades concedidas polos artigos 133.2 e 141 da Constitución e polo artigo 106 da Lei 7/85, Reguladora das Bases do Réxime Local, e de conformidade co disposto nos artigos 15 a 19 do RD Lexislativo 2/2004, de 5 de marzo, Texto Refundido da Lei reguladora das Facendas Locais, este Concello establece a Taxa por prestación do servicio público municipal de piscina e ximnasio, que se rexerá pola presente Ordenanza Fiscal, atendendo as súas normas ó disposto no artigo 38 do citado RD Lexislativo 2/2004. Constitúe o feito impoñible da presente taxa a utilización das instalacións de Piscina Municipal e Ximnasio e prestación de servicios nas mesmas. Son suxeitos pasivos desta taxa, a título de contribuínte, as persoas físicas ou xurídicas e as entidades a que se refire o artigo 35 da Lei Xeral Tributaria e 23 do RD Lexislativo 2/2004, de 5 de marzo, Texto Refundido da Lei reguladora das Facendas Locais, usuarios dos servicios descritos no artigo anterior. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria, así como os copartícipes ou cotitulares das Entidades recollidas no artigo 35 da Lei Xeral Tributaria, que responderán solidariamente en proporción ás súas respectivas participacións das obrigas tributarias da Entidade. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades, e entidades en xeral, nos supostos e co alcance que sinala o artigo 43 da Lei Xeral Tributaria.1.- A matrícula para abonados/as é única, e se se fixa para o momento da inscrición. Se nalgún momento a persoa abona solicita a baixa, no intre que solicite a súa reincorporación deberán pagar de novo a matrícula. As persoas familiares de abonados, ao sumarse á persoa titular non teñen que abonar matrícula. A matrícula para as actividades de piscina para os non abonados ten carácter de temporada (considérase de setembro a agosto). 2.- A persoa abonada ten dereito á utilización da piscina, sala de fitness e SPA durante todo o horario de funcionamento da instalación. O cobro realizarase mediante domiciliación bancaria con carácter mensual, semestral o anual.3.- As persoas abonadas beneficiaranse dun prezo para as actividades acuáticas cun 50% de reducción respecto ás persoas non abonadas. As categorías para a organización das actividades acuáticas distribuiranse conforme ás idades do seguinte xeito: Bebés: de 12 a 36 meses; Preescolar: 3 e 4 anos; Infantil: >4 anos e <= 16 anos, adulto/a: >16 anos ate 64 anos. Xubilado/a: >= 65 años. As actividades na piscina organízanse en clases de 45 minutos de duración, coa excepción dos cursos para bebés e preescolares que son de 30’. Todas as actividades acuáticas teñen carácter trimestral, aínda que o prezo se establece mensual, así como o cobro.4.- Os adestramentos persoais son sesións de traballo de fitness e/ou piscina cun adestrador persoal.5.- A natación escolar enténdese como grupos organizados que asisten á instalación baixo o control dunha persoa supervisora e o pagamento realízase de xeito conxunto desde o ente organizador (ANPA, Centro de ensino,.). A actividade desenvólvese de outubro a xuño.6.- Gozarán de exención as persoas con ingresos iguais ou inferiores ao salario mínimo interprofesional ou aqueloutras que non cumprindo o requisito, estime o órgano competente que non acade os mínimos vitais. Asimesmo, poderá o órgano competente non eximir do pagamento das cotas a quen, cumprindo o requisito, non teña cargas familiares ou teña ingresos adicionais tales como rendas de capital ou semellantes.7.- Os prezos actualizaranse anualmente en función do 85% do índice de prezos ao consumo (IPC) do mes de decembro anterior.8.- Aos prezos anteriores haberá que engadirlle o IVE legal vixente e aqueloutros impostos que lle sexan de aplicación. O período impositivo coincidirá, nos abonados e cursillistas á piscina municipal, co 25 do mes anterior, devengándose a partir do día 25 de cada mes, sendo as cotas irreducibles por dito período. As tarifas que deban satisfacer os non abonados á piscina municipal devengaranse no momento de acceder ás instalacións.1.- Mensualmente, polos servizos encargados da xestión do Complexo acuático do Castro, elaborarase un padrón de abonados para o cobro mensual das correspondentes cotas tributarias. O impago das mesmas ocasionará a imposibilidade de acceso á Instalación. Acumulados tres recibos pendentes de cobro, o abonado causará baixa no Padrón, debendo, no caso de nova solicitude de abonado á instalación, aboar a cota de entrada correspondente.2.- Nas restantes instalacións e prestacións de servizos, exixirase o depósito previo do importe da taxa. As devolucións que procedan por falta de prestación do servicio por causas non imputables ó contribuínte, tramitarase polo procedemento que rexe o reintegro de pagos indebidos. Prestado o servizo, a cantidade ingresada en concepto de depósito previo será aplicada ó importe definitivo da taxa, exixíndose, no seu caso, a maior contía que resulte. A utilización das instalacións referidas nesta Ordenanza, solicitaranse por escrito dirixido ó Complexo acuático do Castro, cos datos do solicitante, así como da persoa, equipo, entidade, colexio ou asociación que vaia facer uso das instalacións. Na mesma sinalarase ademáis a persoa responsable do bo uso destas e data e tempo da utilización do servicio de que se trate. Presentada a instancia, resolveráse sobre a procedencia da utilización, que deberá ser motivada, no suposto que fora denegatoria.3.- No caso de tratarse de actos ou actuacións extradeportivas por sociedades, partidos políticos ou outros espectáculos artísticos de índole non deportiva, serán resoltos pola Alcaldía, que en todo caso poderá recabar os informes correspondentes do Servicio Municipal de Deportes. Dita resolución sobre a procedencia ou improcedencia de concede-la autorización para usa-las instalacións, será notificada ós interesados e ós servicios encargados da súa execución.4.- A concesión da bonificación sinalada no artigo 5 da presente Ordenanza deberá ser solicitada polo usuario con carácter previo á prestación do servicio e informada polo Servicio Municipal de Deportes. A falla desta solicitude ou a súa presentación extemporánea motivará a denegación da bonificación. En todo o relativo á cualificación de infraccións tributarias, así como das sancións que ás mesmas correspondan, estaráse ó disposto ao respecto na Lei Xeral Tributaria e na Ordenanza Fiscal Xeral. Esta ordenanza entrará en vigor a partir dá publicación dó seu texto íntegro non Boletín Oficial dá Provincia, será de aplicación a partir do día seguinte ao da súa publicación e permanecerá en vigor ata a súa modificación ou derogación expresa. Mugardos, 15 de novembro do ano 2012 O ALCALDE, Asdo.) Xosé Fernández Barcia